Í gær tóku starfsmenn Ríkissjónvarpsins upp jólamessu í Hvanneyrarkirkju í Borgarfirði . Messan verður sýnd í RUV að kvöldi aðfangadags jóla . Ákveðið hafði verið að messan yrði að þessu sinni tekin upp úti á landi og bárust böndin fljótt að Hvanneyri og er sú staðsetningin ekki tilviljun . Biskup Íslands , sr. Agnes M. Sigurðardóttir , hóf prestskap sinn á Hvanneyri og þjónaði þar frá 1986 til 1994 . Eins og kom fram í viðtali við séra Agnesi eftir að hún tók við starfi biskups , þá ber hún afar sterkar taugar til Hvanneyrar . Þar átti hún góð ár , bæði sem prestur og þar uxu börn hennar úr grasi . Meðfylgjandi mynd tók Áskell Þórisson þegar hátíðarguðsþjónustan var tekin upp . Sýnir hún kór Hvanneyrarkirkju syngja jólasálm .